## ΠΑΡΑΡΤΗΜΑ ΙΙΙ: ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ

Οι προσφέροντες υποχρεούνται να συμπληρώσουν τον πίνακα συμμόρφωσης τεχνικής προσφοράς έχοντας την απόλυτη ευθύνη της ακρίβειας των στοιχείων που δηλώνουν. Ακριβέστερα, ο πίνακας συμμόρφωσης τεχνικής προσφοράς περιλαμβάνει δυο (2) πίνακες οι οποίοι θα πρέπει να συμπληρωθούν:

**1)** ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ (ΓΕΝΙΚΩΝ ΑΠΑΙΤΗΣΕΩΝ- ΥΠΟΧΡΕΩΣΕΩΝ ΑΝΑΔΟΧΟΥ) **ΚΑΙ**

**2)** ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ (ΤΕΧΝΙΚΩΝ ΠΡΟΔΙΑΓΡΑΦΩΝ)

Επισημαίνεται ότι:

**α)** Στην στήλη **«ΥΠΟΧΡΕΩΤΙΚΗ ΑΠΑΙΤΗΣΗ»** έχει συμπληρωθεί η λέξη «ΝΑΙ», που σημαίνει ότι η αντίστοιχη προδιαγραφή είναι υποχρεωτική για τον Ανάδοχο. Οι συγκεκριμένες προδιαγραφές θεωρούνται απαράβατοι όροι σύμφωνα με την παρούσα διακήρυξη, με τους οποίους ο Ανάδοχος υποχρεούται να συμμορφωθεί. Προσφορές που δεν καλύπτουν πλήρως απαράβατους όρους απορρίπτονται ως μη αποδεκτές.

**β)** Στην στήλη **«ΑΠΑΝΤΗΣΗ»** σημειώνεται η απάντηση του προσφέροντος που έχει τη μορφή ΝΑΙ/ΟΧΙ εάν η αντίστοιχη προδιαγραφή πληρούται ή όχι από την προσφορά.

**γ)** Στην στήλη **«ΠΑΡΑΠΟΜΠΗ»** δύναται να δηλωθεί η σχετική παραπομπή στην τεχνική προσφορά.

|  |  |  |  |  |
| --- | --- | --- | --- | --- |
| **ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ** | | | | |
| **1) ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ** **(ΓΕΝΙΚΩΝ ΑΠΑΙΤΗΣΕΩΝ- ΥΠΟΧΡΕΩΣΕΩΝ ΑΝΑΔΟΧΟΥ)** | | | | |
| **ΠΕΡΙΓΡΑΦΗ** | | **ΥΠΟΧΡΕΩΤΙΚΗ ΑΠΑΙΤΗΣΗ** | **ΣΤΟΙΧΕΙΑ ΠΡΟΣΦΟΡΑΣ** | |
|  | |  | **ΑΠΑΝΤΗΣΗ ΥΠΟΨΗΦΙΟΥ** | **ΠΑΡΑΠΟΜΠΗ** |
| **ΓΕΝΙΚΕΣ ΑΠΑΙΤΗΣΕΙΣ- ΥΠΟΧΡΕΩΣΕΙΣ ΑΝΑΔΟΧΟΥ** | |  |  |  |
| 1 | Ο ανάδοχος υποχρεούται να τηρεί τις υποχρεώσεις του που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα X του Προσαρτήματος Α΄ του Ν.4412/2016. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους. | **ΝΑΙ** |  |  |
| 2 | Ο ανάδοχος υποχρεούται να τηρεί τις κείμενες διατάξεις σχετικά με την ασφάλεια των εργαζομένων και είναι αποκλειστικός και μόνος υπεύθυνος ποινικά και αστικά για κάθε ατύχημα που ήθελε συμβεί στο προσωπικό του ή σε τρίτους κατά την εκτέλεση της προμήθειας. | **ΝΑΙ** |  |  |
| 3 | Ο Ανάδοχος υποχρεούται να λαμβάνει κάθε μέτρο ασφαλείας και προστασίας για την αποτροπή ζημιάς, φθοράς ή βλάβης στις εγκαταστάσεις της Αναθέτουσας Αρχής και είναι μοναδικός υπεύθυνος και υπόχρεος για την αποζημίωση οποιουδήποτε, για κάθε φύσεως και είδους ζημιές, που τυχόν υποστεί από πράξεις ή παραλείψεις του ιδίου ή των προσώπων που θα χρησιμοποιήσει για την εκτέλεση της σύμβασης. Στις περιπτώσεις αυτές, αν τυχόν υποχρεωθεί η Αναθέτουσα Αρχή να καταβάλει οποιαδήποτε αποζημίωση, ο Ανάδοχος υποχρεούται να καταβάλει σ’ αυτήν το αντίστοιχο ποσό, συμπεριλαμβανομένων τυχόν τόκων και εξόδων. Η Αναθέτουσα Αρχή δε φέρει καμία αστική ή άλλη ευθύνη έναντι του προσωπικού που θα απασχοληθεί για την εκτέλεση της σύμβασης. Σε περίπτωση βλάβης ή ζημίας που προκληθεί στο προσωπικό του Αναδόχου ή σε τρίτους ή στις κτιριακές εγκαταστάσεις της Αναθέτουσα Αρχή στο πλαίσιο εκτέλεσης της σύμβασης, ο Ανάδοχος υποχρεούται για την αποκατάσταση αυτών, εφόσον αυτή οφείλεται σε υπαιτιότητα του. | **ΝΑΙ** |  |  |
| 4 | Ο Ανάδοχος είναι υποχρεωμένος να συνεργάζεται με την Αναθέτουσα Αρχή για την τήρηση της σύμβασης. | **ΝΑΙ** |  |  |
| 5 | Η κατάθεση της προσφοράς συνεπάγεται εκ μέρους των προσφερόντων την πλήρη αποδοχή των όρων της παρούσης. Περαιτέρω λεπτομέρειες που αφορούν στις υποχρεώσεις του αναδόχου, στον τρόπο εκτέλεσης της σύμβασης και στον τρόπο πληρωμής θα περιγραφούν στη σύμβαση μεταξύ αναδόχου και αναθέτουσας αρχής | **ΝΑΙ** |  |  |
| 6 | Η παράδοση των υπό προμήθεια ειδών θα γίνει με ευθύνη, μέριμνα, ασφάλεια και δαπάνες του Αναδόχου. | **ΝΑΙ** |  |  |
| 7 | Ο ανάδοχος υποχρεούται κατά την υπογραφή της σύμβασης και καθ’ όλη τη διάρκεια εκτέλεσης να τηρεί τις υποχρεώσεις των παραγράφων 2 και 11 του άρθρου 4β ή και της παρ. 1 του άρθρου 12 ή και της παρ. 1 του άρθρου 16 του ν.2939/2001. Η τήρηση των υποχρεώσεων ελέγχεται από την αναθέτουσα αρχή μέσω του αρχείου δημοσιοποίησης εγγεγραμμένων παραγωγών στο Εθνικό Μητρώο Παραγωγών (ΕΜΠΑ) που τηρείται στην ηλεκτρονική σελίδα του Ε.Ο.ΑΝ. εντός της προθεσμίας της παραγράφου 4 του άρθρου 105 του ν. 4412/2016 και αποτελεί προϋπόθεση για την υπογραφή του συμφωνητικού, στο οποίο γίνεται υποχρεωτικά μνεία του αριθμού ΕΜΠΑ του υπόχρεου παραγωγού. Η μη τήρηση των υποχρεώσεων της παρούσας παραγράφου έχει τις συνέπειες της παραγράφου 7 του άρθρου 105 του ν. 4412/2016 | **ΝΑΙ** |  |  |
| 8 | Καθ’ όλη τη διάρκεια της σύμβασης αλλά και μετά τη λήξη ή λύση αυτής, ο Ανάδοχος έχει την υποχρέωση να τηρήσει εμπιστευτικές και να μη γνωστοποιήσει σε οποιοδήποτε τρίτο, οποιαδήποτε έγγραφα ή κάθε άλλου είδους πληροφορίες που θα περιέλθουν σε γνώση του κατά την εκτέλεση της σύμβασης και την εκπλήρωση των υποχρεώσεων του, και αφορούν την αναθέτουσα αρχή ή τις δραστηριότητές της. Επίσης, θα αναλάβει την υποχρέωση να μην γνωστοποιήσει μέρος ή το σύνολο της σύμβασης που θα εκτελέσει χωρίς την προηγούμενη έγγραφη συγκατάθεση της Αναθέτουσας Αρχής. Η υποχρέωση αυτή επεκτείνεται και στο προσωπικό του, καθώς και σε κάθε τυχόν υπεργολάβο απασχολεί σχετικά. Σε περίπτωση ουσιώδους παραβίασης των υποχρεώσεων τήρησης της εμπιστευτικότητας κατά τα ανωτέρω, η Αναθέτουσας Αρχής έχει δικαίωμα να καταγγείλει άμεσα τη σύμβαση, με όλες τις συνακόλουθες συνέπειες. Σε κάθε δε περίπτωση έχει δικαίωμα να διεκδικήσει την αποκατάσταση οποιοσδήποτε τυχόν ζημίας ήθελε υποστεί από την αντισυμβατική συμπεριφορά του αναδόχου. | **ΝΑΙ** |  |  |
| 9 | Η Αναθέτουσα Αρχή απαλλάσσεται από κάθε ευθύνη και υποχρέωση για αποζημίωση από τυχόν ατύχημα ή κάθε άλλη αιτία, στα πλαίσια της παράδοσης και παραλαβής του συμβατικού αντικειμένου |  |  |  |
| Για τις **ενώσεις** που υποβάλλουν κοινή προσφορά, επιπλέον: | | | | |
| 10 | Τα μέλη που αποτελούν την ένωση θα είναι από κοινού και εις ολόκληρον υπεύθυνα έναντι της Αναθέτουσας Αρχής για την εκπλήρωση όλων των απορρεουσών από τη παρούσα και το συμφωνητικό, υποχρεώσεων τους. Τυχόν υφιστάμενες μεταξύ τους συμφωνίες περί κατανομής των ευθυνών τους έχουν ισχύ μόνο στις εσωτερικές τους σχέσεις και σε καμία περίπτωση δεν δύναται να προβληθούν έναντι της Αναθέτουσας Αρχής ως λόγος απαλλαγής του ενός μέλους από τις ευθύνες και τις υποχρεώσεις του άλλου ή των άλλων μελών για την ολοκλήρωση της σύμβασης. | **ΝΑΙ** |  |  |
| 11 | Σε περίπτωση που εξαιτίας αδυναμίας για οποιονδήποτε λόγο ή ανωτέρας βίας- κάποιο μέλος της ένωσης δε μπορεί να ανταποκριθεί στις υποχρεώσεις της ένωσης κατά το χρόνο αξιολόγησης των προσφορών, τα υπόλοιπα μέλη συνεχίζουν να έχουν την ευθύνη ολόκληρης της κοινής προσφοράς με το ίδιο τίμημα. Εάν η παραπάνω ανικανότητα προκύψει κατά τον χρόνο εκτέλεσης της σύμβασης, η σύμβαση εξακολουθεί να υφίσταται και οι απορρέουσες από τη σύμβαση υποχρεώσεις βαρύνουν τα εναπομείναντα μέλη του Αναδόχου, μόνο εφόσον, αυτά είναι σε θέση να τις εκπληρώσουν. Η κρίση για τη δυνατότητα εκπλήρωσης ή μη των όρων της σύμβασης εναπόκειται στη διακριτική ευχέρεια της Αναθέτουσας Αρχής, η οποία εξετάζει εάν εξακολουθούν να συντρέχουν στο πρόσωπο του διάδοχου μέλους οι προϋποθέσεις ανάθεσης της σύμβασης. Εάν η Αναθέτουσα Αρχή αποφασίσει ότι τα εναπομείναντα μέλη δεν επαρκούν να εκπληρώσουν τους όρους της σύμβασης, τότε αυτά οφείλουν να ορίσουν αντικαταστάτη με προσόντα αντίστοιχα του μέλους που αξιολογήθηκε στην αντίστοιχη φύση του διαγωνισμού. Η αντικατάσταση, ωστόσο πρέπει να εγκριθεί από την Αναθέτουσα Αρχή. | **ΝΑΙ** |  |  |

|  |  |  |
| --- | --- | --- |
| **Ημερομηνία: …………………….** |  | **Για τον υποψήφιο ανάδοχο**  *Σφραγίδα/ Υπογραφή*  (Ονοματεπώνυμο Εκπροσώπου) |

|  |  |  |  |  |
| --- | --- | --- | --- | --- |
| **2) ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ (ΤΕΧΝΙΚΩΝ ΠΡΟΔΙΑΓΡΑΦΩΝ)** | | | | |
| **ΠΕΡΙΓΡΑΦΗ** | | **ΥΠΟΧΡΕΩΤΙΚΗ ΑΠΑΙΤΗΣΗ** | **ΣΤΟΙΧΕΙΑ ΠΡΟΣΦΟΡΑΣ** | |
| **ΑΠΑΝΤΗΣΗ ΥΠΟΨΗΦΙΟΥ** | **ΠΑΡΑΠΟΜΠΗ** |
| **Α** | **ΕΙΣΑΓΩΓΗ** |  |  |  |
| **Α.1** | Η παρούσα τεχνική προδιαγραφή αφορά την προμήθεια Toners, Drums και Ink cartridges για εκτυπωτές Laser, Inkjet με κριτήριο κατακύρωσης την χαμηλότερη τιμή. |  |  |  |
| **Α.2** | Οι προσφέροντες θα πρέπει να δηλώσουν τη συμμόρφωσή τους με τις απαιτήσεις της παρούσας Τεχνικής Προδιαγραφής, οι οποίες θα συμπεριληφθούν ως όροι της σύμβασης που θα υπογραφεί και ενέχουν θέση Υπεύθυνης Δήλωσης. | **ΝΑΙ** |  |  |
| **Β** | **ΓΕΝΙΚΑ ΧΑΡΑΚΤΗΡΙΣΤΙΚΑ** |  |  |  |
| **Β.1** | Τα προσφερόμενα προϊόντα να είναι **γνήσια** αντιπροσωπείας - αυθεντικά προϊόντα των κατασκευαστριών εταιρειών των εκτυπωτών (**original**) ή **ισοδύναμα**, όπως αυτά κατά περίπτωση περιγράφονται στους πίνακες ειδών των τμημάτων. Αναλυτικότερα:  Για τα προσφερόμενα είδη των **τμημάτων 2 και 4** θα γίνονται δεκτά μόνο **γνήσια** προϊόντα.  Ως **ισοδύναμα** προϊόντα γίνονται δεκτά **μόνο ανακατασκευασμένα** σύμφωνα με τις προδιαγραφές DIN ή ισοδύναμες και όπως αναλυτικά περιγράφονται στην παράγραφο 3 των Ειδικών Χαρακτηριστικών της παρούσας. | **ΝΑΙ** |  |  |
| **Β.2** | Τα **original** προϊόντα να είναι καινούργια και αμεταχείριστα.  Τα ισοδύναμα **ανακατασκευασμένα** σε άριστη κατάσταση. | **ΝΑΙ** |  |  |
| **Β.3** | Τα προσφερόμενα ισοδύναμα **ανακατασκευασμένα** προϊόντα θα είναι ελεύθερα πατεντών, δεν θα προσβάλλουν κατοχυρωμένα δικαιώματα του κατασκευαστή των original αναλωσίμων και η κυκλοφορία τους θα είναι νόμιμη εντός των ορίων των κρατών μελών της Ευρωπαϊκής Ένωσης.  **Να προσκομιστεί με την τεχνική προσφορά σχετική υπεύθυνη δήλωση του κατασκευαστή των αναλωσίμων.** | **ΝΑΙ** |  |  |
| **Β.4** | Η παραγωγή, συσκευασία και διακίνηση των υπό προμήθεια αναλωσίμων θα πρέπει να γίνεται σύμφωνα με τα προβλεπόμενα στην εθνική και ευρωπαϊκή νομοθεσία. (ΚΥΑ 181504/2016 κλπ).  Οι υποψήφιοι ανάδοχοι πρέπει να έχουν στη διάθεσή τους όλα τα απαραίτητα αποδεικτικά μέσα και να τα προσκομίσουν εφ’ όσον τους ζητηθούν. | **ΝΑΙ** |  |  |
| **Β.5** | Τα προσφερόμενα ισοδύναμα προϊόντα να μην είναι αναγομωμένα (refilled). | **ΝΑΙ** |  |  |
| **Β.6** | Για όλα τα προσφερόμενα αναλώσιμα θα πρέπει μέσα στη τεχνική προσφορά να υπάρχει έγγραφη βεβαίωση από τον **κατασκευαστή των αναλωσίμων ή του επίσημο αντιπρόσωπο του στην Ελλάδα,** ότι «έλαβε γνώση της παρούσας Διαγωνιστικής διαδικασίας και αποδέχεται την εκτέλεση της σε περίπτωση κατακύρωσης στον προσφέροντα πελάτη της». | **ΝΑΙ** |  |  |
| **Β.7** | Οι κατασκευαστές των προσφερομένων αναλωσίμων θα πρέπει να διαθέτουν Πιστοποιητικό Διαχείρισης Ποιότητας σύμφωνα με το ISO 9001 ή ισοδύναμο.  **Το αναφερόμενο πιστοποιητικό να προσκομισθεί με την τεχνική προσφορά.** | **ΝΑΙ** |  |  |
| **Β.8** | Οι κατασκευαστές των προσφερομένων αναλωσίμων θα πρέπει να διαθέτουν Πιστοποιητικό Περιβαλλοντικής Διαχείρισης σύμφωνα με το πρότυπο EMAS ή ISO14001 ή ισοδύναμο.  **Το αναφερόμενο πιστοποιητικό να προσκομισθεί με την τεχνική προσφορά.** | **ΝΑΙ** |  |  |
| **Γ** | **ΕΙΔΙΚΑ ΧΑΡΑΚΤΗΡΙΣΤΙΚΑ** |  |  |  |
| **Γ.1** | Για όσα από τα προσφερόμενα αναλώσιμα υλικά, περιέχουν γραφίτη και μελάνι (laser toners και ink cartridges), θα πρέπει οι προσφέροντες **να δηλώσουν στην τεχνική προσφορά τους τα εξής:**  «Όλα τα προσφερόμενα αναλώσιμα υλικά που περιέχουν γραφίτη και μελάνι (laser toners και ink cartridges), διαθέτουν Φύλλα Δεδομένα Ασφαλείας-**MSDS (MATERIAL SAFETY DATA SHEET)**, όπως περιγράφεται στην οδηγία 67/548/EEC της Ευρωπαϊκής Ένωσης για τις επικίνδυνες ουσίες. Τα Φύλλα Δεδομένα Ασφαλείας θα συνοδεύουν τα προς παράδοση αναλώσιμα υλικά, τοποθετημένα σε εμφανές σημείο κάθε συσκευασίας μεταφοράς τους (σε μεγάλα χαρτοκιβώτια) και θα μπορούν να αποσπαστούν από την συσκευασία μεταφοράς χωρίς να καταστραφούν».  Η Επιτροπή Παραλαβής καθίσταται αρμόδια για να βεβαιώσει τα ανωτέρω κατά τη μακροσκοπική παραλαβή. | **ΝΑΙ** |  |  |
| **Γ.2** | Οι κατασκευαστές των **ισοδύναμων** ειδών, για όσα είδη περιέχουν γραφίτη και μελάνι (laser toners και ink cartridges), θα πρέπει να δηλώσουν το είδος του γραφίτη και του μελανιού που θα χρησιμοποιήσουν. Δεν θα πρέπει να είναι κατώτερων προδιαγραφών από του κατασκευαστή των αντίστοιχων original και το ίδιο ασφαλές στην χρήση.  Απαραίτητη η συμμόρφωση της κατασκευάστριας εταιρίας του γραφίτη με τη REACH – (κανονισμός για την καταχώριση, αξιολόγηση, αδειοδότηση και τους περιορισμούς των χημικών προϊόντων).  **Να προσκομισθεί με την τεχνική προσφορά:**  **α) σχετική υπεύθυνη δήλωση του κατασκευαστή των ισοδύναμων για όλα τα ανωτέρω**  **β) παραπομπή σε σχετικά αποδεικτικά στοιχεία (π.χ. τεχνικό φυλλάδιο, παραστατικά αγοράς, ιστοσελίδα κλπ).** | **ΝΑΙ** |  |  |
| **Γ.3** | Τα ανακατασκευασμένα toners θα πρέπει να έχουν ανακατασκευαστεί σύμφωνα με τα πρότυπα DIN33870-1 (μονόχρωμα), DIN33870-2 (έγχρωμα), και τα ανακατασκευασμένα μελάνια σύμφωνα με τα πρότυπα DIN33871-1 και DIN33871-2 αντίστοιχα.  **Να προσκομισθεί με την τεχνική προσφορά σχετική βεβαίωση από Ανεξάρτητο Φορέα Πιστοποίησης.**  **Τα προϊόντα να φέρουν σχετική ένδειξη στη συσκευασία** **τους.** | **ΝΑΙ** |  |  |
| **Γ.4** | Τα ink-cartridge και toner-cartridge των προσφερόμενων ανακατασκευασμένων αναλωσίμων να έχουν χρησιμοποιηθεί μία μόνο φορά και να είναι μόνο “VIRGIN ORIGINAL CARTRIDGE”. Τα ανακατασκευασμένα toners να έχουν καινούργιο τύμπανο, καινούργιο wiper blade, καινούργιο ότι χρειάζεται αντικατάσταση: (doctor blade, doctor bar, chip κ.λ.π)**.**  **Να προσκομιστεί με την τεχνική προσφορά σχετική βεβαίωση του κατασκευαστή.** | **ΝΑΙ** |  |  |
| **Γ.5** | Για όλα τα προσφερόμενα αναλώσιμα θα δηλώνεται ο αριθμός των εκτιμώμενων σελίδων εκτύπωσης σύμφωνα με τις μεθόδους ISO/IEC19752 και ISO/IEC19798 για μονόχρωμο και έγχρωμο toner αντίστοιχα και σύμφωνα με τη μέθοδο ISO/IEC 24711 για μελάνι (inkjet).  Επιπλέον για όλα τα προσφερόμενα **ισοδύναμα ανακατασκευασμένα** αναλώσιμα και για κάθε κωδικό χωριστά, με την τεχνική προσφορά να προσκομιστεί αναλυτική αναφορά (test report) αναγνωρισμένου αρμόδιου φορέα (π.χ Διπλωματούχος Μηχανολόγος) των σελίδων που τυπώνονται βάσει της ανωτέρω αντίστοιχης μεθόδου.  **Από τα test report θα πρέπει να προκύπτει ότι ο αριθμός των σελίδων εκτύπωσης δεν είναι μικρότερος του αντίστοιχου γνήσιου (original) προϊόντος.** | **ΝΑΙ** |  |  |
| **Γ.6** | Για τα ισοδύναμα αναλώσιμα προϊόντα, να υπάρχει τουλάχιστον μια φορά δυνατότητα ανακατασκευής τους.  **Να προσκομιστεί με την τεχνική προσφορά σχετική βεβαίωση του κατασκευαστή.** | **ΝΑΙ** |  |  |
| **Γ.7** | Εάν τα γνήσια αναλώσιμα παρέχουν πληροφορίες μέσω του εκτυπωτή (π.χ. ποσοστό αναλωσίμου που υπολείπεται, ειδοποίηση για χαμηλή στάθμη κλπ), οι ίδιες πληροφορίες θα παρέχονται και από τα προσφερόμενα ισοδύναμα προϊόντα. | **ΝΑΙ** |  |  |
| **Γ.8** | Τα προσφερόμενα αναλώσιμα θα έχουν ημερομηνία λήξης τουλάχιστον δύο (2) χρόνια μετά την ημερομηνία παράδοσης. Εναλλακτικά, θα πρέπει να έχουν ημερομηνία παραγωγής ή ανακατασκευής το πολύ δύο μήνες πριν την ημερομηνία παράδοσης. Τα ανωτέρω δεν απαιτούνται για όσα original προϊόντα δεν λήγουν ποτέ (lifetime) και θα αναφέρονται ρητώς στη τεχνική προσφορά. | **ΝΑΙ** |  |  |
| **Γ.9** | Εάν το γνήσιο αναλώσιμο φέρει κάλυμμα κεφαλής ή ταινία ασφαλείας ή αποστάτη μεταξύ blade και drum, τα οποία αφαιρούνται πριν τη χρήση, τα ίδια να φέρουν και τα προσφερόμενα ισοδύναμα προϊόντα. | **ΝΑΙ** |  |  |
| **Δ** | **ΣΥΣΚΕΥΑΣΙΑ** |  |  |  |
| **Δ.1** | Κάθε αναλώσιμο θα είναι συσκευασμένο αεροστεγώς (προσυσκευασία).  Κάθε προσυσκευασμένο αναλώσιμο θα τοποθετείται εντός χάρτινης σκληρής συσκευασίας (εξωτερική συσκευασία), ικανής να ανταπεξέλθει χωρίς να καταστραφεί η ίδια και το περιεχόμενο της, σε πανελλαδική αποστολή εντός ταχυδρομικών σάκων. | **ΝΑΙ** |  |  |
| **Δ.2** | Στην εξωτερική συσκευασία θα αναγράφονται στην Ελληνική ή στην Αγγλική γλώσσα ευκρινώς:  α)οι τύποι των συσκευών για τους οποίους προορίζονται  β)η επωνυμία του κατασκευαστή και το εμπορικό σήμα (εάν υπάρχει)  γ)η ημερομηνία λήξης ή εναλλακτικά η ημερομηνία παραγωγής ή ανακατασκευής. Δεν απαιτείται για όσα original προϊόντα δεν λήγουν ποτέ (lifetime) και αναφέρονται ρητώς στη τεχνική προσφορά.  δ) ο τύπος του προσφερόμενου αναλωσίμου (πχ. ανακατασκευασμένο- remanufactured κ.λπ.).  ε)ένδειξη περί ανακατασκευής βάσει DIN33870 ή DIN33871 σε περίπτωση ανακατασκευασμένου. | **ΝΑΙ** |  |  |
| **Ε** | **ΠΑΡΑΛΑΒΗ – ΔΙΕΝΕΡΓΟΥΜΕΝΟΙ ΕΛΕΓΧΟΙ** |  |  |  |
| **Ε.1** | **Μακροσκοπικός Έλεγχος:** Η Επιτροπή Παραλαβής ελέγχει σε τυχαία και αντιπροσωπευτικά δείγματα, σε ποσοστό 2% της παραδοθείσας ποσότητας (στην πλησιέστερη ακέραια μονάδα και όχι λιγότερο από δύο τεμάχια), την εξακρίβωση της συμφωνίας των παραδοθέντων αναλωσίμων με τις απαιτήσεις των παραγράφων Β2, Γ3 (ένδειξη συσκευασίας), Γ8, Γ9, Δ1 και Δ2. | **ΝΑΙ** |  |  |
| **Ε.2** | Η παραλαβή των ειδών γίνεται από επιτροπή παραλαβής.Κατά τη διαδικασία παραλαβής των ειδών διενεργείται ποιοτικός και ποσοτικός έλεγχος και καλείται να παραστεί, εφόσον το επιθυμεί, ο προμηθευτής. Ο ποιοτικός έλεγχος γίνεται με έναν ή περισσότερους από τους παρακάτω τρόπουςζ:\  α) Με μακροσκοπική εξέταση  β) Με πρακτική δοκιμασία  γ) Με μηχανική εξέταση (εργαστηριακή εξέταση)  Το κόστος της διενέργειας των ελέγχων βαρύνει τον ανάδοχο.  ‘Όλα τα ανωτέρω αφορούν μόνο τα ισοδύναμα ανακατασκευασμένα αναλώσιμα και όχι τα original. Η Επιτροπή Παραλαβής έχει την διακριτική ευχέρεια κατά την κρίση της, να διενεργήσει ή όχι πρακτική δοκιμασία στα original αναλώσιμα, πριν την οριστική παραλαβή τους. | **ΝΑΙ** |  |  |
| **ΣΤ** | **ΕΓΓΥΗΣΕΙΣ** |  |  |  |
| **ΣΤ.1** | Να παρέχεται εγγύηση καλής λειτουργίας των αναλωσίμων τουλάχιστον **δύο (2) ετών** από την ημερομηνία παράδοσης της προμήθειας. | **ΝΑΙ** |  |  |
| **ΣΤ.2** | Να παρέχεται εγγύηση άμεσης αντικατάστασης ελαττωματικών προϊόντων. |  |  |  |
| **ΣΤ.3** | Σε περίπτωση που διαπιστωθούν από την υπηρεσία ελαττώματα (πχ. ανομοιόμορφη κατανομή μελάνης, μη αναγνώρισή τους από το μηχάνημα κλπ) τα οποία έχουν σαν αποτέλεσμα την αλλοίωση της ποιότητας εκτύπωσης (περιοδική ή μη), ο προμηθευτής υποχρεούται να αντικαταστήσει τα ελαττωματικά είδη που εντοπίστηκαν και χρησιμοποιήθηκαν μερικώς εντός τριών (3) εργασίμων ημερών. Σε περίπτωση που παρατηρηθεί οποιαδήποτε αλλοίωση, σύμφωνα με τα παραπάνω, σε ποσοστό πάνω από το 10% της συνολικής ποσότητας και για διάστημα **δύο (2) ετών** από την παραλαβή τους, ο προμηθευτής υποχρεούται **να αλλάξει όλη την υπόλοιπη ποσότητα.** | **ΝΑΙ** |  |  |
| **ΣΤ.4** | Σε περίπτωση που προκληθεί οποιαδήποτε βλάβη σε μηχάνημα του φορέα εξαιτίας της χρήσης ισοδύναμων αναλωσίμων (γεγονός που θα πιστοποιηθεί από την κατασκευάστρια εταιρεία ή από εξειδικευμένο φορέα συντήρησης των μηχανημάτων), ο προμηθευτής θα αναλάβει την πλήρη αποκατάσταση της βλάβης του μηχανήματος και την αποζημίωση της χρέωσης του επισκευαστή ή την αντικατάσταση του μηχανήματος με άλλο μηχάνημα ισοδύναμων δυνατοτήτων σε περίπτωση μη επισκευάσιμης βλάβης.  Ο χρόνος ανταπόκρισης σε περίπτωση αναγγελίας βλαβών, δεν πρέπει να υπερβαίνει τις 2 εργάσιμες ημέρες. | **ΝΑΙ** |  |  |
| **ΣΤ.5** | Ο προμηθευτής, ανεξάρτητα αν είναι αντιπρόσωπος ή όχι της κατασκευάστριας εταιρείας, δηλώνει ότι αναλαμβάνει την υποχρέωση να βρει και να υποδείξει άλλη εταιρεία που θα αναλαμβάνει αντ' αυτού τις υποχρεώσεις που απορρέουν από την ενότητα **ΕΓΓΥΗΣΕΙΣ ΣΤ** της παρούσας Τεχνικής Προδιαγραφής, σε περίπτωση που πάψει να υφίσταται ως εταιρεία. | **ΝΑΙ** |  |  |

|  |  |  |
| --- | --- | --- |
| **Ημερομηνία: …………………….** |  | **Για τον υποψήφιο ανάδοχο**  *Σφραγίδα/ Υπογραφή*  (Ονοματεπώνυμο Εκπροσώπου) |